www.stof.co.za: Jan Lombard, die dryfkrag agter die vakman in Stof
Jan Lombard, die dryfkrag
agter die vakman in Stof
Stof se Griffels
Jan Lombard is 'n man wat op sy stil manier, in enkelinge se lewe die motivering was om hulle tegniese talente ten beste na vore te bring. Synde 'n goed gekwalifiseerde vakman, naas sy onderwyspassie, het hy dus nie net die teorie en voorgeskrewe praktiese silabus in sy leerlinge geplant nie. Hy het die ekstra myl geloop en seker gemaak dat die inset wat hy in vormende vakmanne se lewe was, daardie ekstra stukkie insig en toewyding aan die vak gevestig het.
Tussen 1982 en 1986 het hy dit sy lewenstaak gemaak om Stof en sy medeleerlinge goed toe te rus vir 'n vakmanloopbaan. Danksy sy vele ekstra myle, en gewilligheid om al die ekstra vrae oor sy vakgebied met soveel geduld te hanteer, het hy die grondslag gesetel 'n baie nuttige kwalifikasie wat Stof later tot op meestersvlak, in sy lewe verwerf het.
Hiermee dan Stof se waardering en dank aan hom, vir daardie ekstra stuk toewyding waarmee hy sy kennis en vaardighede gedeel het. Sonder Jan se inset, sou bogenoemde kwalifikasie nie moontlik gewees het nie.